PATVIRTINTA

Klaipėdos Gedminų progimnazijos direktoriaus 2019 m. \_\_\_\_\_\_\_\_\_ d.

įsakymu Nr. V1-\_\_\_

**PRIIMAMŲ MOKINIŲ MOTYVACIJOS VERTINIMO tvarkos aprašas**

**I SKYRIUS**

**BENDROSIOS NUOSTATOS**

1. Priimamų mokinių motyvacijos vertinimo tvarkos aprašas (toliau – Aprašas) nustato mokinių motyvacijos vertinimo kriterijus, eigą ir formas, vertintojų kompetenciją, vertinimo rezultatų paskelbimo ir jų apskundimo būdus, terminus.
2. Šis Aprašas parengtas, vadovaujantis Klaipėdos miesto savivaldybės tarybos 2016 m. gruodžio 22 d. sprendimu Nr. T2-296 „Dėl Priėmimo į Klaipėdos miesto savivaldybės bendrojo ugdymo mokyklas tvarkos aprašo patvirtinimo“, suderintas su Klaipėdos miesto savivaldybės administracijos Ugdymo ir kultūros departamento Švietimo skyriumi.
3. Klaipėdos Gedminų progimnazijos (toliau – Progimnazija) pavienėse klasėse taikomi Valdorfo pedagogikos Lietuvoje koncepcijos, patvirtintos Lietuvos Respublikos švietimo ir mokslo ministro 2004 m. gegužės 17 d. įsakymu Nr. ISAK-761, elementai.
4. Mokinių priėmimas į Valdorfo pedagogikos elementus taikančias klases (toliau – Valdorfo klasės) vykdomas, užregistravus prašymus savivaldybės informacinėje mokinių priėmimo į mokyklas sistemoje (toliau – Sistema) Klaipėdos miesto savivaldybės tarybos nustatyta tvarka, atsižvelgus į motyvacijos vertinimo rezultatus.
5. Motyvacijos vertinimas nevykdomas mokiniams, baigusiems Progimnazijos žemesnes Valdorfo klases ir pageidaujantiems tęsti mokymąsi Progimnazijos Valdorfo klasėse pagal aukštesnio lygmens ugdymo programą.
6. Apraše vartojamos sąvokos:
   1. **Laisva vieta** – mokymosi vieta, susidaranti komplektuojant Valdorfo klases, kai mokinių skaičius yra mažesnis nei Lietuvos Respublikos Vyriausybės nustatytas didžiausias mokinių skaičius klasėje.
   2. **Motyvacijos vertinimas** – Progimnazijos organizuojamas priimamų asmenų motyvacijos mokytis Valdorfo klasėse įvertinimas.
   3. **Pagrindinis priėmimas** – priėmimas į visas klases kitiems mokslo metams.
   4. **Pavienis priėmimas** – priėmimas į laisvas vietas kitiems mokslo metams, pasibaigus pagrindiniam priėmimui, ir priėmimas į laisvas vietas per mokslo metus.

**II SKYRIUS**

**MOTYVACIJOS VERTINIMO KRITERIJAI IR FORMOS**

1. Motyvacijos vertinimas vykdomas, remiantis kriterijais, leidžiančiais įvertinti vaiko pastangas, motyvus, poreikius ir asmenines savybes:
   1. komunikavimo įgūdžiai, atskleidžiantys gebėjimą bendrauti įvairiomis išraiškos formomis (naudojamos verbalinės ir neverbalinės komunikacijos priemonės), keistis informacija, veikti grupėje;
   2. pažinimo įgūdžiai, leidžiantys vertinti domėjimąsi ir gebėjimą tyrinėti jį supančią aplinką įvairiais būdais (jutiminis, analitinis mąstymas), rinkti informaciją įvairiuose šaltiniuose;
   3. socialiniai įgūdžiai, atskleidžiantys paties asmens santykį su savimi (savivoka, savivertė, saviugda) ir socialine, gamtine, kultūrine aplinka, gebėjimą susitelkti konkrečiai veiklai;
   4. asmeniniai poreikiai (vertinama priimant į 5–8 klases), leidžiantys įvertinti asmens motyvus, poreikius ugdytis Valdorfo klasėje.
2. Priimamų mokinių motyvacijos vertinimo formos:
   1. priimant į 1 Valdorfo klasę atliekamos asmens bendrųjų gebėjimų (pažinimo), komunikavimo, socialinių gebėjimų vertinimo užduotys;
   2. priimant į 2–4 Valdorfo klases vykdomos kūrybinio mąstymo, komunikavimo, socialinių gebėjimų vertinimo užduotys;
   3. priimant į 5–8 Valdorfo klases vykdomas motyvacinis pokalbis su priimamu asmeniu, atliekamos kūrybinio mąstymo vertinimo užduotys;
3. Motyvacinio vertinimo laikotarpiu organizuojami pokalbiai su priimamų mokinių tėvais (globėjais, rūpintojais) (toliau – tėvai) ar vienu iš tėvų. Pokalbių metu aptariamos tėvų nuostatos ir žinios apie Valdorfo pedagogiką, apibrėžiamos tėvų galimybės konstruktyviai bendradarbiauti ir įsitraukti į ugdomąją veiklą.
4. Užduočių atlikimui ir pokalbiams su pretendentais ir jų tėvais į 1 Valdorfo klasę skiriama iki 30 min., į 2–8 Valdorfo klases – iki 40 min.
5. Prieš atliekant užduotis pretendentai ir jų tėvai supažindinami su užduočių vertinimo instrukcija.

**III SKYRIUS**

**MOTYVACIJOS VERTINIMO EIGA IR FORMOS**

1. Motyvacijos vertinimo organizavimas:
   1. priimant asmenis į Valdorfo klases, motyvacijos vertinimo datos nustatomos Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo įsakymu;
   2. priimant į laisvas vietas kitiems mokslo metams ir per mokslo metus, vykdomas pavienis priėmimas.
2. Motyvacijos vertinimą organizuoja ir vykdo Progimnazijos direktoriaus įsakymu sudaryta vertinimo grupė.
3. Vertinimo grupę sudaro: direktoriaus pavaduotojas ugdymui, pagalbos mokiniui specialistai, teatro mokytojas, mokytojai, taikantys ugdymo procese Valdorfo pedagogikos elementus.
4. Motyvacijos vertinimo vykdymo tvarkaraštis skelbiamas Progimnazijos interneto svetainėje ne vėliau kaip prieš 5 darbo dienas iki motyvacijos vertinimo vykdymo pradžios.
5. Jeigu nustatytu laiku asmuo ar jo tėvai negali dalyvauti vertinime dėl ligos ar kitų pateisinamų priežasčių, Progimnazijos direktoriui priėmus sprendimą, jiems nustatomas kitas, individualiai suderintas laikas, bet vertinimas turi būti atliktas ne vėliau kaip iki Progimnazijos direktoriaus įsakymu patvirtintos motyvacinio vertinimo datos.
6. Motyvacijos vertinimo užduotis, jų įvertinimo instrukcijas bei pokalbio klausimus rengia vertinimo grupės nariai ir derina su Progimnazijos direktoriumi ne vėliau kaip 15 kalendorinių dienų iki motyvacijos vertinimo pradžios.
7. Motyvacijos vertinimo metu:
   1. kiekvienas vertinimo grupės narys individualiai pildo kiekvieno asmens užduočių atlikimo ir pokalbio su vaiku, tėvais (globėjais, rūpintojais) vertinimo korteles. Užduočių ir pokalbių vertinimo rezultatai sumuojami;
   2. išvedamas komisijos narių parašytų taškų vidurkis ir užpildoma „Motyvacijos vertinimo rezultatų suvestinė“ (1, 2, 3 priedai);
   3. maksimalūs ir minimalūs pretendentų vertinimo taškai: priimant į 1 Valdorfo klasę maksimumas – 60, minimumas – 33, į 2–4 Valdorfo klases maksimumas – 55, minimumas – 28, į 5–8 Valdorfo klases maksimumas – 50, minimumas – 28;
   4. surinkti taškai konvertuojami į 0–10 balus, mažėjančia tvarka:

|  |  |  |  |
| --- | --- | --- | --- |
| Bendras surinktų taškų kiekis | | | Konvertavimas į 0–10 balų |
| 1 klasė | 2–4 klasės | 5–8 klasės |
| 60-57 | 55-52 | 50-48 | 10 |
| 56-51 | 51-46 | 47-43 | 9 |
| 50-45 | 45-40 | 42-38 | 8 |
| 44-39 | 39-34 | 37-33 | 7 |
| 38-33 | 33-28 | 32-28 | 6 |
| 32-27 | 27-22 | 27-23 | 5 |
| 26-21 | 21-16 | 22-18 | 4 |
| 20-15 | 15-10 | 17-13 | 3 |
| 14-9 | 9-4 | 12-8 | 2 |
| 8-3 | 3-1 | 7-3 | 1 |
| 2-0, nedalyvavo | 0, nedalyvavo | 2-0, nedalyvavo | 0 |

19. Galutiniai motyvacinio vertinimo rezultatai patvirtinami mokinių priėmimo komisijos protokoliniu nutarimu.

20. Pretendentai ir jų tėvai, norintys susipažinti su motyvacijos vertinimo rezultatais, turi asmeniškai kreiptis į vertinimo grupės pirmininką, susitikimo metu būtina pateikti asmens tapatybę patvirtinantį dokumentą. Priėmimo komisijos pirmininkas (ar kitas jo įgaliotas asmuo) asmeniui pasirašytinai pateikia informacinį lapelį su jo vertinimo rezultatais.

21. Su vertinimo rezultatais supažindinami asmenys ne anksčiau kaip 3 darbo dieną, pasibaigus motyvacijos vertinimui, ir ne vėliau kaip 5 darbo dienos iki rezultatų suvedimo į Sistemą nustatytos datos.

22. Ne vėliau kaip 2 dienos iki pagrindinio priėmimo vykdymo Sistemos pagrindu, Progimnazijos direktorius organizuoja kiekvieno pretendento surinktų balų už motyvacijos vertinimą suvedimą į Sistemą. Motyvacijos vertinime nedalyvavusiems, mokymąsi Progimnazijoje tęsiantiems mokiniams Sistemoje įrašomas 10 balų vertinimas.

**IV SKYRIUS**

**VERTINTOJŲ KOMPETENCIJA**

23. Motyvacinio vertinimo darbo grupė:

23.1. sudaro motyvacijos vertinime dalyvaujančių mokinių sąrašus, paskiria motyvacinio vertinimo datą, laiką, informuoja pretendentų tėvus elektroniniu paštu, telefonu;

23.2. įvertina kiekvieno asmens užduočių atlikimą pagal instrukcijas;

23.3. supažindina tėvus su Valdorfo pedagogikos elementų integravimo į bendrojo ugdymo turinį principais, kitomis savitomis ugdymo proceso organizavimo ypatybėmis;

23.4. sudaro apibendrintą (vardinį) motyvacijos vertinimo rezultatų protokolą, jį teikia Progimnazijos direktoriui.

**V SKYRIUS**

**APELIACIJŲ NAGRINĖJIMAS**

24. Apeliacijos dėl motyvacijos vertinimo rezultatų pateikiamos Progimnazijos direktoriui per 3 darbo dienas nuo pretendentų informavimo pradžios.

25. Apeliacijas dėl motyvacijos vertinimo rezultatų Progimnazijos mokinių priėmimo komisija nagrinėja 3–5 darbo dienas. Esant poreikiui gali būti organizuojamas pakartotinas asmens motyvacijos vertinimas.

26. Apeliacijų nagrinėjimo protokolus Progimnazijos mokinių priėmimo komisija teikia Progimnazijos direktoriui, kuris apie priimtus sprendimus informuoja interesantą.

**VI SKYRIUS**

**BAIGIAMOSIOS NUOSTATOS**

27. Pasibaigus priėmimui į Valdorfo klases, asmenys Sistemos pranešimu informuojami apie jiems paskirtą klasę. Nepakliuvusieji į Valdorfo klasę, pagrindinio priėmimo II etape gali pretenduoti į atsilaisvinusias po I etapo vietas.

28. Asmenys, pasirinkę paskirtą Valdorfo klasę, ne vėliau kaip per 20 kalendorinių dienų Progimnazijai pateikia Klaipėdos miesto savivaldybės tarybos nustatytus dokumentus. Nepateikus per nurodytą laikotarpį prašomų dokumentų – prarandama mokymosi vieta.

29. Asmenų priėmimas įforminamas mokymo sutartimi. Sudarius mokymo sutartį, asmuo įregistruojamas mokinių registre ir Progimnazijos direktoriaus įsakymu paskiriamas į klasę.

30. Aprašo įgyvendinimo kontrolę vykdo Progimnazijos direktorius.

31. Aprašas skelbiamas Progimnazijos interneto svetainėje ne vėliau kaip 10 kalendorinių dienų iki asmenų motyvacijos vertinimo pradžios.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Klaipėdos miesto savivaldybės

Ugdymo ir kultūros departamento

Švietimo skyriaus vedėjo

2019 m. kovo 29 d. įsakymu Nr. ŠV-148

Priimamų mokinių motyvacijos vertinimo tvarkos aprašo

1 priedas

**MOTYVACIJOS VERTINIMO, PRIIMANT Į 1 KLASĘ, REZULTATŲ SUVESTINĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Pretendento vardas, pavardė | Vertinimo data, laikas | Įgūdžių vertinimo užduotys | | | Pokalbis su tėvais | Bendras taškų skaičius  (0–60) | Konvertuotų balų skaičius  (0–10) |
| Pažinimo | Komunikavimo | Socialinių |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priimamų mokinių motyvacijos vertinimo tvarkos aprašo

2 priedas

**MOTYVACIJOS VERTINIMO, PRIIMANT Į 2–4 KLASES, REZULTATŲ SUVESTINĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Pretendento vardas, pavardė | Vertinimo data, laikas | Įgūdžių vertinimo užduotys | | | Pokalbis su tėvais | Bendras taškų skaičius  (0–55) | Konvertuotų balų skaičius  (0–10) |
| Kūrybinio mąstymo | Komunikavimo | Socialinių |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priimamų mokinių motyvacijos vertinimo tvarkos aprašo

3 priedas

**MOTYVACIJOS VERTINIMO,** **PRIIMANT Į 5–8 KLASES, REZULTATŲ SUVESTINĖ**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pretendento vardas, pavardė | Vertinimo data, laikas | Įgūdžių vertinimo užduotys | | Pokalbis su asmens tėvais | Bendras taškų skaičius  (0–50) | Konvertuotų balų skaičius  (0–10) |
| Kūrybinio mąstymo | Pokalbis su asmeniu |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_